বীণা জর্জ

**বীণা জর্জ** (জন্ম ৩ আগস্ট ১৯৭৬) একজন ভারতীয় রাজনীতিবিদ এবং প্রাক্তন সাংবাদিক যিনি কেরালা সরকারের **স্বাস্থ্য এবং নারী ও শিশু উন্নয়ন মন্ত্রী** হিসেবে দায়িত্ব পালন করেছেন। তিনি ২০১৬ সাল থেকে কেরালা বিধানসভায় আরানমুলা বিধানসভা কেন্দ্রের প্রতিনিধিত্ব করছেন। ভারতের কমিউনিস্ট পার্টি (মার্কসবাদী)-র সদস্য বীণা রাজনীতিতে যোগদানের আগে ১৬ বছরেরও বেশি সময় ধরে প্রধান মালয়ালম সংবাদ চ্যানেলগুলির সাথে কাজ করেছেন। তিনি আঞ্চলিক মালয়ালম সংবাদ চ্যানেলগুলির মধ্যে প্রথম মহিলা নির্বাহী সম্পাদকও ছিলেন।

## প্রাথমিক জীবন এবং কর্মজীবন
বীণা জর্জ ১৯৭৬ সালের ৩রা আগস্ট কেরালার তিরুবনন্তপুরমের একটি মালঙ্কার অর্থোডক্স খ্রিস্টান পরিবারে জন্মগ্রহণ করেন। তাঁর বাবা ও মা হলেন যথাক্রমে অ্যাডভোকেট পি ই কুরিয়াকোস এবং রোসাম্মা কুরিয়াকোস। তিনি পাঠানমথিট্টার মাউন্ট বেথানি হাই স্কুল থেকে তাঁর স্কুলজীবন শেষ করেন। তিনি তিরুবনন্তপুরমের গভর্নমেন্ট কলেজ ফর উইমেন থেকে পদার্থবিদ্যায় বি.এসসি ও এম.এসসি ডিগ্রি অর্জন করেন এবং কেরালা বিশ্ববিদ্যালয়ে মর্যাদাক্রম প্রাপ্ত করে বি.এড. ডিগ্রি  অর্জন করেন।

বীণা পত্তনমতিট্টার ক্যাথলিকেট কলেজে এক বছর পদার্থবিদ্যার প্রভাষক হিসেবে পড়ান এবং তারপর সাংবাদিকতাকে তাঁর পেশা হিসেবে বেছে নেন। তিনি কৈরালি টিভিতে সাংবাদিক প্রশিক্ষণার্থী হিসেবে যোগদান করেন এবং বিশিষ্ট মালয়ালম সংবাদ চ্যানেলগুলির সাথে ১৬ বছরের সফল কর্মজীবন অর্জন করেন। ২০১৫ সালে, তিনি মালয়ালম সংবাদ চ্যানেল *টিভি নিউ*-এর প্রথম মহিলা নির্বাহী সম্পাদক হিসেবে দায়িত্ব গ্রহণ করেন। তিনি উচ্চ মাধ্যমিক বিদ্যালয়ের শিক্ষক ডঃ জর্জ জোসেফের সাথে বিবাহ বন্ধনে আবদ্ধ হন।

## কর্মজীবন

### টেলিভিশনে কর্মজীবন
বীণা জর্জ কৈরালি টিভিতে একজন সাংবাদিক প্রশিক্ষণার্থী হিসেবে তাঁর কর্মজীবন শুরু করেন, পরে তিনি মনোরমা নিউজে একজন সংবাদ উপস্থাপক হিসেবে যোগদান করেন। তিনি সকালের অনুষ্ঠান এবং বিশেষ আন্তর্জাতিক সংবাদ অনুষ্ঠান উপস্থাপনা করেছেন। পরবর্তীতে তিনি মালয়ালম সংবাদ চ্যানেলগুলি, যেমন *ইণ্ডিয়াভিশন* এবং রিপোর্টার টিভির সাথে গুরুত্বপূর্ণ ভূমিকায় যুক্ত হন এবং ২০১৫ সালে নির্বাহী সম্পাদকের ভূমিকায় *টিভি নিউ*-তে যোগদান করেন।
বাম|থাম্ব|300x300পিক্সেল
কলেজ জীবনে তিনি স্টুডেন্টস ফেডারেশন অফ ইণ্ডিয়ার (এসএফআই)  কর্মী ছিলেন। ২০১৬ সালের বিধানসভা নির্বাচনে সিপিআই (এম)-এর আমন্ত্রণে তিনি কংগ্রেস -নিয়ন্ত্রিত আরানমুল আসন থেকে প্রথমবারের মতো নির্বাচনে প্রতিদ্বন্দ্বিতা করেন। তিনি ৭,৬৪৬ ভোটের ব্যবধানে সিনিয়র কংগ্রেস নেতা কে. শিবদাসন নায়ারকে পরাজিত করেন।

২০১৯ সালের ভারতীয় সাধারণ নির্বাচনে, বীণা পত্তনমতিট্টা লোকসভা কেন্দ্র থেকে প্রতিদ্বন্দ্বিতা করেছিলেন এবং বিজেপি ও কংগ্রেসের সাথে তীব্র ত্রিমুখী লড়াইয়ে দ্বিতীয় স্থান অধিকার করেছিলেন।

২০২১ সালের বিধানসভা নির্বাচনে তিনি ১৯,০০৩ ভোটের ব্যবধানে বিজয়ী হয়ে তাঁর আসনটি ধরে রাখেন। ২০২১ সালের ২০ মে তারিখে, তিনি বাম গণতান্ত্রিক ফ্রন্ট সরকারের মন্ত্রিপরিষদে মন্ত্রী হিসেবে শপথ গ্রহণ করেন। ১৯৭৭ সালের নির্বাচনের পর কেরালার এই সরকার প্রথম প্রশাসন হিসেবে পুনঃনির্বাচিত হয়।

২০২১ সালের ২১শে মে তারিখে, তিনি স্বাস্থ্য ও পরিবার কল্যাণ মন্ত্রী হিসেবে দায়িত্ব গ্রহণ করেন এবং বিখ্যাত সিপিআই (এম) নেতা কে কে শৈলজার স্থলাভিষিক্ত হন।

### নির্বাচনী প্রার্থীতার ইতিহাস

#### সংসদ নির্বাচনের প্রার্থীতার ইতিহাস

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় মার্ক্সবাদী সাংবাদিক
বিষয়শ্রেণী:ভারতীয় নারী সাংবাদিক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় খ্রিস্টান
বিষয়শ্রেণী:কেরল বিধানসভার সদস্য ২০১৬-২০২১
বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:কেরল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম